internet vaartha 221 Views
ఆదిత్యబిర్లానువో నికర లాభం రూ.398 కోట్లు
హైదరాబాద్‌ : ఆదిత్యబిర్లానువో నికరలాభాలు డిసెంబరు త్రైమాసికంలో 398 కోట్లుగా ఉన్నట్లు కంపెనీ ప్రకటించింది. గత ఏడాది ఇదేకాలంలో సాధించిన లాభాలకంటే పదిశాతం పెరిగాయని వివరించింది. పన్నుల చెల్లింపులకు ముందు లాభాలు 1598 కోట్ల రూపాయలుగా ఉన్నాయి. గత ఏడాదికంటే 18శాతం వృద్ధి సాధించామని వెల్లడించారు. తొమ్మిదినెలలకాలంలో రాబడులు 16,704 కోట్లు రూపాయలుగా ఉన్నాయి. మూడునెలల్లోనే 5584 కోట్లకు పెరిగామని పన్నుల చెల్లింపుల ముందు కూడా తొమ్మిదినెలల కాలంలో 4754కోట్ల రూపాయలు సాధించినట్లు తెలిపారు. నికరలాభాలు తొమ్మిదినెలల కాలానికిగాను 1559 కోట్ల రూపాయలుగా ఉన్నాయి. అదే గతఏడాది తొమ్మిది నెల లకుగాను 1114 కోట్లు ఉంటే ఈఏడాది గణనీయంగా పెరిగా యి. ఆదిత్యబిర్లా ఫైనాన్షియల్‌ సర్వీసెస్‌ పరంగాచూస్తే రాబడులు 1,85,515 కోట్లకు చేరాయి. 26శాతం పెరిగినట్లు తేలిం ది. రాబడులు కూడా 2104 కోట్లుగా ఉంది. పన్నుల చెల్లింపులకు ముందు 241 కోట్లుగా ఉన్నాయి. ఇక బిర్లాసన్‌లైఫ్‌ బీమా దేశంలోనే ఐదోఅతిపెద్ద ప్రైవేటు బీమాకంపెనీగా అవత రించింది. ఈ త్రైమాసికంలో వార్షికవృద్ధిప్రాతిపదికన చూస్తే 31శాతం పెరిగి 1,53,974 కోట్లకు నిర్వహణాస్తులు చేరాయి. అసెట్‌ మేనేజ్‌మెంట్‌ కంపెనీల్లో నాలుగోస్థానంలో ఉంది. బీమారంగంలో కూడా 1.44శాతం వాటా పంచుకుని 45శాతం ప్రీమియంలలో వృద్ధిని సాధించామన్నారు. టెలికాంరంగ పరంగా కూడా ఐడియా సెల్యులర్‌ మార్కెట్‌ వాటా 18.5శాతానికి పెరిగింది. మైయూనివర్స్‌ వ్యక్తిగత ఫైనాన్స్‌ రంగం పరంగా కూడా 18,750 కోట్ల రూపాయల మేర రుణపరపతిని అందించినట్లు ప్రకటించింది. 3.4శాతం మార్కెట్‌ వాటాతో ఉంది. ఇక జయశ్రీ, ఇండోగల్ఫ్‌ ఫర్టిలైజర్‌్‌స, ఇండియన్‌ రేయాన్‌, ఆదిత్యబిర్లా ఇన్సులేటర్స్‌ వంటివి మంచి వాటాతో ఉన్నాయి. వీటి సంఘతిత రాబడులు 1387 కోట్ల రూపాయలుగా ఉన్నాయి. పన్నుల చెల్లింపులకు ముందు 190 కోట్ల రూపాయలుగా ఉన్నాయి. కొత్తగా ఆదిత్యబిర్లానువో పేమెంట్స్‌బ్యాంకును కూడా ఏర్పాటు చేస్తోంది. ప్రమోటర్‌ వాటా 51-49 వాటాలుగా ఉంటాయి. జాయింట్‌ వెంచర్‌గా ఐడియా సెల్యులర్‌, ఆదిత్యబిర్లా నువోల మధ్య ఉంటుంది. అంతేకాకుండా బిర్లా గ్రూప్‌సోలార్‌ విద్యుత్‌ ఉత్పత్తి రంగంలోనికి కూడా ప్రవేశించింది. ఎబిఎన్‌ఎల్‌, అబ్రాజ్‌గ్రూప్‌ సంయుక్తంగా సౌరవిద్యుత్‌ ప్లాంట్లు ఏర్పాటు చేస్తున్నాయి.